4. ΝΟΜΟΘΕΤ. ΔΙΑΤΑΓΜΑ υπ' αριθ. 1365 της 16 Απρ./28 Μαΐου 1942 (ΦΕΚ Α΄  132) Περί τροποποιήσεως διατάξεων της περί λειτουργίας του Ταμείου Εργασίας Ηθοποιών κειμένης νομοθεσίας. Εκυρώθη και διετηρήθη εν ισχύϊ δια των υπ' αριθ. 324 και 294/1946 (ΦΕΚ Α΄ 183 και 186) Πράξ. Υπ. Συμβουλίου. Άρθρ.1.-1.Από της ισχύος του παρόντος τα κατά τας κειμένας διατάξεις παρεχόμενα υπό του Ταμείου Εργασίας Ηθοποιών δάνεια, χορηγούνται  εις έν ή δύο πρόσωπα, κρινόμενα παρ' αυτού ως έχοντα ανεγνωρισμένην διοικητικήν ικανότητα και μακράν επαγγελματικήν θεατρικήν πείραν και άτινα ήθελον αναλάβη την συγκρότησιν αρτίως κατηρτισμένων θιάσων υπό την διεύθυνσίν των. Τα πρόσωπα ταύτα δέον να περιλαμβάνωνται μεταξύ των εν τω Ελληνικώ Θεάτρω αυτοπροσώπως εργαζομένων ηθοποιών, συγγραφέων, συνθετών, σκηνοθετών, μουσικών και διευθυντών θεάτρων, εξαιρουμένων των μελών του Διοικητικού Συμβουλίου του Ταμείου Εργασίας Ηθοποιών ή των συγγενών αυτών μέχρι δευτέρου βαθμού. Σελ. 1051 Ταμείο Εργασίας Ηθοποιών 31.Ξ.δ.3-4 2.Τα ως άνω πρόσωπα διοικούσι τους παρ' αυτών καταρτιζομένους θιάσους, συμφώνως προς τον καθορισθησόμενον υπό του Διοικητικού Συμβουλίου του Ταμείου Εργασίας Ηθοποιών Κανονισμόν εσωτερικής λειτουργίας των θιάσων, καθίστανται δε προσωπικώς υπεύθυνα απέναντι του Ταμείου δια την εξόφλισιν του χορηγουμένου αυτοίς δανείου. 3.Η απόδοσις του δανείου γίνεται κατά τας διατάξεις του Νόμ. 285/1936 "περί τρόπου επιστροφής των υπό του Ταμείου Εργασίας Ηθοποιών παρεχομένων δανείων προς συνεταιρικούς θιάσους". 4.Εις τους ως άνω διευθυντάς θιάσων, εφ' όσον, ούτοι διετήρησαν τον παρ' αυτών καταρτισθέντα θίασον εργαζόμενον καθ' όλην την εν τω σχετικώ συμβολαίω προσδιοριζομένην χρονικήν περίοδον και επέστρεψαν το δανεισθέν χρηματικόν ποσόν, αποδίδεται αυτοίς υπό του Ταμείου Εργασίας Ηθοποιών ως βραβείον ποσοστόν 15% επί του ποσού του χορηγηθέντος δανείου. 5.Οι κατά τα ανωτέρω λαμβάνοντες δάνεια, εφ' όσον αποδειχθή, ότι επέδειξαν ασύγγνωστον αμέλειαν περί την λήψιν των προσηκόντων μέτρων δια την τήρησιν των αναληφθεισών έναντι του Ταμείου Εργασίας Ηθοποιών υποχρεώσεων, τιμωρούνται κατ' έγκλησιν του Ταμείου δια φυλακίσεως μέχρις 6 μηνών, προκειμένου δε περί ηθοποιών και δι' αφαιρέσεως της αδείας ασκήσεως επαγγέλματος προσωρινώς ή οριστικώς, εφ' όσον κρίνη ταύτην δεδικαιολογημένην η Επιτροπή Αδείας Ασκήσεως Επαγγέλματος Ηθοποιών, εις ην παραπέμπονται. Οι ως άνω τιμωρούμενοι στερούνται του δικαιώματος επαναδανεισμού εκ του Ταμείου Εργασίας Ηθοποιών. Άρθρ.9.-Τα μέχρι της δημοσιεύσεως του παρόντος οπωσδήποτε παρά του Ταμείου Εργασίας Ηθοποιών χορηγηθέντα δάνεια προς συνεταιρικούς θιάσους θεωρούνται ως νομίμως δοθέντα. Άρθρ.10.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-(Τροποποιείται το τελευταίον εδάφιον άρθρ. 2 Π.Δ. 16/18 Ιαν. 1932). Άρθρ.3.-1.Επιτρέπεται εις το Διοικητικόν Συμβούλιον του Ταμείου να θεωρήση τα μέχρι της δημοσιεύσεως του παρόντος παρασχεθέντα προς συνεταιρικούς θιάσους και μη αποδοθέντα παρ' αυτών δάνεια, ως μερικώς ή ολοσχερώς εξοφληθέντα, εφ' όσον, κατά την κρίσιν αυτού η μη απόδοσις τούτων οφείλεται εις λόγους ανεξαρτήτους της θελήσεως των αποτελούντων τους θιάσους τούτους προσώπων. 2.Το σύστημα της παρά του Ταμείου οικονομικής ενισχύσεως των διαφόρων θιάσων, αι δια την χορήγησιν των δανείων απαιτούμεναι προϋποθέσεις και εν γένει παν μέτρον χρήσιμον δια την εξυπηρέτησιν του παρά του Ταμείου επιδιωκομένου σκοπού, δύνανται του λοιπού να ορίζωνται δια Κανονισμών, εγκρινομένων παρά των Υπουργών Θρησκευμάτων και Εθνικής Παιδείας και Εργασίας, μετά πρότασιν του Διοικητικού Συμβουλίου του Ταμείου και δημοσιευομένων δια της Εφημερίδος της Κυβερνήσεως. Σελ. 1052 Άρθρ.4.-Το προσωπικόν του Ταμείου αποτελείται: 1)Από ένα Διευθυντήν, εκτελούντα και χρέη ταμίου. 2)Από ένα Γραμματέα, εκτελούντα τα χρέη Προϊσταμένου Γραφείου Εργασίας και 3)Από ένα Λογιστήν, προσλαμβανόμενον εκ των Δημοσίων ή Τραπεζιτικών υπαλλήλων ή υπαλλήλων Νομικών Προσώπων Δημοσίου Δικαίου, επί επιμισθίω. Το προσωπικόν του Ταμείου προσλαμβάνεται απαραιτήτως εκ της τάξεως των Ηθοποιών. Το νυν υπηρετούν προσωπικόν διατηρείται εις τας θέσεις του. Η μισθοδοσία των ειρημένων υπαλλήλων ορίζεται υπό του Διοικητικού Συμβουλίου του Ταμείου. Εις τον Διευθυντήν του Ταμείου δύναται να δοθή δι' αποφάσεως του Διοικ. Συμβουλίου επίδομα μέχρι 10% επί του μηνιαίου μισθού του λόγω λογιστικών λαθών. Άρθρ.5.-(Τροποποιείται η παρ. 9 άρθρ. 6 Π.Δ. 16/18 Ιαν. 1932). 31.Ξ.δ.4 Ταμείο Εργασίας Ηθοποιών Άρθρ.6.-Εις τα μέλη των Διοικητικών Συμβουλίων των Ταμείων Εργασίας Ηθοποιών, Συντάξεως Ηθοποιών κλπ. και Επιτροπής Αδείας Ηθοποιών, επιτρέπεται η είσοδος εις τα Δημόσια Θεάματα ατελώς και ελευθέρως προς άσκησιν των καθηκόντων αυτών. Αι ως άνω ατέλειαι δεν δύνανται να υπερβαίνωσι τας 6 εν συνόλω. Άρθρ.7.-(Προσωρινής ισχύος). Άρθρ.8.-Επιτρέπεται όπως δια Δ/τος των Υπουργών Θρησκευμάτων και Εθνικής Παιδείας και Εργασίας κωδικοποιηθώσιν εις ενιαίον κείμενον πάσαι αι κείμεναι διατάξεις Νόμων και Δ/των αι αφορώσαι το Ταμείον Εργασίας Ηθοποιών. 